[{"text_idx": "#000000", "text": "Prynodd Antur Waunfawr iard Porth yr Aur gan y Brodyr Pritchard ddiwedd 2017, ac ers hynny rydym wedi bod yn rhedeg ein busnes Beics Antur o\u2019r safle, tra\u2019n cynllunio\u2019r gwaith datblygu."}, {"text_idx": "#000001", "text": "Bydd y safle yn cael ei ddatblygu yn ganolfan Iechyd a Llesiant, fydd yn adeilad 2 lawr cwbl hygyrch ar gyfer pob gallu corfforol. Bydd yn gartref i brosiect beicio cynhwysol Beics Antur sy\u2019n cynnwys fflyd o feics addasedig, yn ogystal a Llofft Llesiant fydd yn stiwdio ar gyfer cynnal pob math o weithgareddau iechyd a llesiant, ac ar gael i\u2019r cyhoedd ei llogi. Bydd y datblygiad hefyd yn cynnwys ystafell synhwyraidd cwbl unigryw, fydd o fudd i unigolion gydag anableddau dwys neu nam ar y synhwyrau."}, {"text_idx": "#000002", "text": "Fel y gwyddoch, mae mewn lleoliad delfrydol ar Stryd Fawr Caernarfon, yn agos i lwybrau cerdded a beicio gwastad, ac er mwyn gwneud y gorau o adnoddau eraill sydd gan y dref i\u2019w cynnig."}, {"text_idx": "#000003", "text": "Mae hwn yn brosiect gwerth \u00a3 1 miliwn, gyda \u00a3 466k wedi\u2019i ariannu gan grantiau amrywiol ac ymgyrch cyllid torfol, a\u2019r gweddill yn fuddsoddiad gan Antur Waunfawr."}, {"text_idx": "#000006", "text": "Byddwn yn rhoi diweddariadau cyson ar ein rhwydweithiau cymdeithasol, felly sicrhewch eich bod yn dilyn Antur Waunfawr a Beics Antur ar ein tudalennau cymdeithasol! Os oes gennych gwestiynau pellach, cysylltwch a\u0302: elain.hughes@anturwaunfawr.cymru"}]